న్యూఢిల్లీ: దేశభక్తి అనేది ప్రజలపై బలవంతంగా రుద్దేది కాదని ప్రముఖ బాలీవుడ్ నటి విద్యాబాలన్ వ్యాఖ్యానించింది. సినిమా హాళ్లలో జాతీయ గీతాలాపనపై రోజు రోజుకూ వివాదం ముదురుతున్న నేపథ్యంలో విద్యాబాలన్ సైతం గళం విప్పింది. ఓ కార్యక్రమంలో ఆమె మట్లాడుతూ... ‘‘సినిమాల ప్రారంభంలో తప్పనిసరిగా జాతీయ గీతం ఆలపించాలని నేను భావించడం లేదు. జాతీయ గీతంతో రోజును ప్రారంభించడానికి మీరేమీ స్కూల్లో లేరు కదా. వ్యక్తిగతంగా నా అభిప్రాయం మాత్రం.. సినిమాల ముందు జాతీయ గీతం ఆలపించకూడదు. మీరు దేశభక్తిని బలవంతంగా రుద్దలేరు.. ’’ అని స్పష్టం చేసింది. తాను తన దేశాన్ని ప్రేమిస్తాననీ... దేశాన్ని కాపాడుకునేందుకు ఎంతవరకైనా వెళ్తానని ఆమె పేర్కొంది. అయితే ఆ విషయాన్ని ప్రత్యేకంగా చెప్పాల్సిన అవసరం లేదనీ.. తాను ఎప్పుడైనా ఎక్కడైనా జాతీయ గీతం వినిపిస్తే తప్పకుండా లేచి నిలబడతానన్నారు. సెంట్రల్ బోర్డ్ ఆఫ్ ఫిల్మ్ సర్టిఫికేషన్ (సీబీఎఫ్సీ)లో విద్యాబాలన్ ప్రస్తుతం బోర్డు మెంబర్గా ఉన్న సంగతి తెలిసిందే. సీబీఎఫ్సీ బోర్డులో చేరాలంటూ తనను అడిగినప్పుడు.. ఏదో ఒక మార్పు తీసుకొచ్చేందుకు తనకు దొరికిన అవకాశంగా భావించానని ఆమె పేర్కొన్నారు.
newdhilly: deshabhakti anedi prajalapai balavantamgaa ruddedi kaadani pramukha balivud nati vidyabalan vyaakhyaaninchindi. sinima haallalo jaateeya geetaalaapanapai roju rojuku vivaadam mudurutunna nepathyamlo vidyabalan saitam galam vippindi. oo kaaryakramamlo aame matlaadutuu... ‘‘cinimala praarambhamlo tappanisarigaa jaateeya geetam aalapinchaalani nenu bhavinchadam ledu. jaateeya geetamtho rojunu praarambhinchadaaniki meeremi schoollo leru kada. vyaktigatamgaa naa abhiprayam maatram.. cinimala mundu jaateeya geetam aalapinchakuudadu. meeru deshabhaktini balavantamgaa ruddaleru.. ’’ ani spashtam chesindi. taanu tana deshaanni premistaananii... deshaanni kaapaadukunenduku entavarakainaa veltaanani aame perkondi. ayithe aa vishayaanni pratyekamgaa cheppaalsina avasaram ledanee.. taanu eppudaina ekkadaina jaateeya geetam vinipiste tappakunda lechi nilabadataanannaaru. central bord af fillm certification (cbfc)loo vidyabalan prastutam bordu membarga unna sangati telisinde. cbfc bordulo cheralantu tananu adiginappudu.. edho oka maarpu teesukochenduku tanaku dorikina avakaasamgaa bhaavinchaanani aame perkonnaru.